NGC 5822
NGC 5822 – padrikasis spiečius, esantis Vilko žvaigždyne. Šį spiečių 1836 m. liepos 3 d. atrado anglų astronomas John Herschel. Netoliese esama kito spiečiaus – NGC 5823. Tai rodytų, kad tarp šių spiečių gali būti fizinis ryšys. NGC 5822 amžius siekia apytikriai 900 mln. metų, nuo Saulės nutolęs apie 2700 šviesmečių. NGC 5822 spiečius priklauso III 2 m Tramplerio klasei. Spiečiuje gausu žvaigždžių, pusė jų yra 22,1′ regimojo spindulio sferoje. NGC 5822 spiečiaus masė nedidelė – jis ~1700 kartų masyvesnis už Saulę. Spiečiaus branduolio spindulys siekia 1,1 ± 0,1 parseko, o ribojantysis spindulys – 8,0 ± 0,4 parseko. NGC 5822 metališkumas labai artimas Saulės. Spiečiuje aptiktos dvi barinės žvaigždės, 2013 m. duomenimis, tai buvo antrasis spiečius, kur aptikta šio tipo žvaigždžių.